รัฐมนตรีว่าการกระทรวงศึกษาธิการ ไม่ปิดกั้น นักเรียน-นักศึกษาที่ออกมาร่วมชุมนุมเรียกร้องทางการเมือง แต่ขอให้อยู่ในกรอบของกฎหมาย
รัฐมนตรีว่าการกระทรวงศึกษาธิการ ไม่ปิดกั้น นักเรียน-นักศึกษาที่ออกมาร่วมชุมนุมเรียกร้องทางการเมือง แต่ขอให้อยู่ในกรอบของกฎหมายนายณัฏฐพล ทีปสุวรรณ รัฐมนตรีว่าการกระทรวงศึกษาธิการ กล่าวถึงกรณีนักเรียนนักศึกษาออกมาร่วมเคลื่อนไหวชุมนุมทางการเมืองว่า ถือว่าเป็นสิทธิ์ในการออกมาแสดงความเห็นในเรื่องต่างๆ ไม่ได้ปิดกั้นตราบใดที่ยังชุมนุมอยู่ภายใต้กฎหมาย ขณะเดียวกัน สภาผู้แทนราษฎร ก็ได้ยื่นเสนอญัตติให้มีการอภิปรายอย่างกว้างขวาง โดยให้เด็กและเยาวชนมีส่วนร่วมแสดงความคิดเห็นในการพัฒนาประเทศ ซึ่งเป็นกระบวนการที่สามารถแก้ไขกฎหมายในหลายหลายเรื่องได้ เป็นช่องทางที่มีความเหมาะสมและสามารถเปลี่ยนแปลงตามความต้องการในการแสดงความคิดเห็นได้จริง นอกจากนี้ ในระหว่างสภาผู้แทนราษฎรปิดสมัยประชุม ยังมีคณะอนุกรรมการการมีส่วนร่วมของภาคประชาชนที่พร้อมรับฟังความคิดเห็นอย่างต่อเนื่อง ย้ำว่าสามารถแสดงออกได้หลายช่องทาง เชื่อว่าสถานการณ์จะไม่บานปลาย